Юдина Валентина Михайловна шачсь 1951-це кизоня , 28-це марста Ичалковскяй райононь Ичалки велеса. Тяса кассь, тяста средняй школать аделамда меле тусь тонафнема Москуву, А. М. Горькаень лемса Литературнай институту. Тя кить кочказе сяс, мес стихонь сёрмадомаса сон ушедсь виензон варчсема нинге кафксоце класса тонафнеманц пингста. Васенце тяштьфонза печатлафтольхть ""Путь Ильича"" районоь газетать лопанясонза. А. М. Горькаень лемсаЛитературнай институтса тонафнесь содаф поэтть Лев Озеровонь семинарса. Тяса лама кульсь- содась и лия масторонь валморонь и азксонь тяштихнень творчестваснон колга, тяряфнесь шарьхкодемс эряфонь смузть синь тяштьфоснон вельде. Литературнай институтть аделамда меле сисем кизот покодсь корреспондентокс ""Трибуна строителя"" ламатиражень газетаса, меле ётась ""Строитель"" культурань куду идень секторти, вяти ""Пегас"" литературань студиять.